Akumulátorové napeňovače mlieka fungujú na rovnakom princípe ako elektrické. K prevádzke nepotrebujú elektrickú zásuvku, samozrejme, len ak je batéria plne nabitá. Cena takýchto modelov je obyčajne trochu vyššia ako tých elektrických, avšak dajú sa použiť aj v prípade, že došlo k výpadku elektriny či na mieste, kde elektrina nie je dostupná. Z nášho pohľadu sa do takéhoto napeňovača investovať oplatí.